# ኤለክትሮንያዊ መንበብቲ ብሓገዝ ተበርኪቱ

ኤለክትሮንያዊ መንበብቲ ሓቢሮም።

እቶም ኣወሃሃድቲ ብጽሑፍ ናብ

ኤሪና ኣብ ዝለኣኽዎ ሓበሬታ፡ እተን

መሳርሒታት ትምህርቲ - “ሓንቲ

ዲጂታላዊት መንበቢት ኣብ ኢድ

ነፍሲ-ወከፍ ኤርትራዊ ተመሃራይ”

ንምብጻሕ ብዝብል ዕላማ፡ ኣብ ከባቢ

ዋሽንግተን-ዲሲ ኣመሪካ ካብ ዝርከቡ

መንእሰያትን ኣብ ለንደን ዝመደበሩ

ማሕበር ረድኤት ኤርትራ ጨንፈር

ዓባይ ብሪጣንያን ዝተለገሳ ምዃነን

ብምሕባር፡ እቲ ተበግሶ ክቕጽል ምዃኑ

ገሊጾም።

መንግስቲ ኤርትራ ካብ ጽባሕ ናጽነት

ጀሚሩ መስርሕ ምምሃርን ምስትምሃርን

ብዓይነትን ዝርግሐን ንምዕባዩ ከካይዶ

ብዝጸንሐ ሓያል ጻዕርን ገዚፍ ወፍርን፡

ብዝተፈላለየ ዓውድታት ፍልጠት

ብደረጃታት ሰርተፊኬት፡ ዲፕሎማን

ዲግሪን ናይ ዝምረቑ መንእሰያት

ቊጽሪ ብተዓጻጻፊ ክብ ምባሉ ዘነይት

ምዃኑ ዝሓበሩ እቶም ኣወሃሃድቲ

ናይ’ቲ ፕሮጀክት፡ ነዚ ንምድራዕ -

ምስ ዲጂታላዊ ቤት-ንባብ ኤርትራ

ብምትሕብባር ነዘን ዘመናውያን

ኤለክትሮኒያውያን መንበብቲ ናብ

ሃገር ክልእኹ ከምዝወሰኑ ኣብሪሆም።

ንሳቶም ኣስዒቦም፡ እዘን ሕጂ ንፈተነ

ልኢኾምወን ዘለው መሳርሒታት፡

ካብ 16 ክሳብ 32 ጊጋ ባይት ግዳማዊ

መዕቆሪ፡ ካብ ዶሮና ዝከላኸል ገበር፡

ልዕሊ 10 ሽሕ ነናይ 300 ገጽ ዘለዎም

መጽሓፍቲ፡ ልዕሊ 500 ሰዓታት ናይ

ድምጺ ቅዳሕ ኣስተምህሮ ናይ ምሓዝ

ዓቕሚ ዘለወን ስለዝኾና፡ ተማሃሮ

ላዕለዎት ትካላት ትምህርቲ ዘድልዮም

ናይ ጽሑፍን ድምጽን ፍልጠት

ብቐሊሉ ክውንኑ ከምዘኽእሎም

ኣረዲኦም።

እተን ኤለክትሮኒያዊ መንበብቲ፡

ኣብ ቀረባ እዋን ኣብ ዝተመደበለን

ኣገልግሎት ንኽውዕላ ናብ ላዕለዎት

ትካላት ትምህርቲ ክለኣኻ ምዃነን፡

ዝረኸብናዮ ሓበሬታ የመልክት።